
Ispod 250 KWh mesečno 



Iz Elektroprivrede je ovih dana 
saopšteno da se od 8. maja počelo 
sa masovnim isključenjima struje. 
Sa ,,makazama” za struju suočiče 
se, kako kažu, sve neredovne 
platiše, bez izuzetka. EPS sa ovim 
rigoroznim merama kreče nakon 
što je one najsiromašnije umirio i 
„zaštitio” uvođenjem takozvanih 
socijalnih kartica. 

Milost EPS-a i države prema 


najsiromašnijima svodi se na ,,po- 
klanjanje” od 120 do 250 KWh 
utrošene struje mesečno, što je is- 
pod svakog minimuma potrebnog 
tročlanoj porodici. Sve što se potro- 
ši iznad ove kvote najsiromašniji če 
svakako morati da plate, a ukoliko 
su primanja tročlane porodice ispod 
18.786 dinara (koliko, po proceni iz 
EPS-a iznosi taj najniži prag prihoda 
najsiromašnijih) svaki utrošakpreko 
propisane kvote siromašni će teško 
uspevati da plaćaju po uobičajenoj 
korporativnoj ekstra ceni, koja će 
svakako tokom narednih meseci bi- 
ti i uvećavana. 

U pitanju je vrlo providan populisti- 
čki manevar kojim EPS i država žele 
da se prikažu velikodušnim prema 
socijalno ugroženom stanovništvu, 


a ta demagogija neće uspeti da sa- 
krije prostu činjenicu da se preko 
abnormalnih cena struje sprovodi 
bezočna pljačka naroda i da je iz 
dana u dan sve više nezaposlenih koji 
nemaju da plate čak ni najnižu tarifu 
struje. Sigurni smo da ova providna 
strategija države i EPS-a, kojom 
se stanovništvo prvo do krajnjih 
granica siromaši a potom mu se 
velikodušno poklanja život u us- 
lovima ispod svakog civilizacijskog 
minimuma, neće moći još dugo da 
nailazi na odobravanje. U Bugar- 
skoj su zbog cena struje početkom 
ove godine izbile masovne žesto- 
ke demonstracije. Tamo su ljudi 
pokazali, spaljujući na ulicama 
račune za struju i boreći se s 
policijom, da to neće i ne žele da 
trpe. Takav treba da bude i odgovor 
naroda Srbije na ovo nasilje države 
i EPS-a. 


NOVI PAZAR 

Radnici Javnog komunalnog pre- 
duzeća „Vodovod i kanalizacija” iz 
Novog Pazara stupili su u štrajk zbog 
neisplaćenih šest ličnih dohodaka. 
Štrajk u ovom javnom preduzeću po- 
slednji put je pokrenut u decembru 
prošle godine, kada su radnici tako- 
đe štrajkovali zbog zaostalih plata, 
neuplaćenih doprinosa i dotrajale 
mehanizacije. Oni su revoltirani jer 
nakon poslednjeg štrajka njihovi 
zahtevi nisu ispoštovani onako ka- 
ko je dogovoreno. Inače, ovo javno 
preduzeće je prošle godine poslovalo 
sa dobitkom od 300.000 dinara, a 
tokom prošle tri godine je smanjilo 
broj zaposlenih. 

SOMBOR 

Radnici Fabrike akumulatora Som- 
bor koji posluju u sklopu koncerna 
„Farmakom”, čiji je vlasnik srpski 


biznismen Miroslav Bogićević, od 
11. maja stupili su u generalni štrajk. 
Radnicima kasne isplate zarada, put- 
nih troškova, jubilarnih nagrada, a 
platu nisu primili od januara ove go- 
dine. Pored isplata svih dugovanja, 
zaposleni imaju i najnoviji zahtev - da 
radnici na određeno vreme konačno 
dobiju ugovore na neodređeno. Više 
puta je Miroslav Bogićević odbijao da 
čuje zahteve radnika, a obećanja koja 
je poslednji put dao nije ispunio. 

POŽAREVAC 

Položaj zatvorenica u Kazneno- 
popravnom zavodu u Požarevcu je da- 
leko od zadovoljavajućeg, a jedan od 
najvećih problema je preopterećenost 
tog zatvora, gde boravi za 40% veći broj 
osuđenica nego što kapaciteti zatvo- 
ra dopuštaju, ukazano je u izveštaju 
Viktimološkog društva Srbije. U tom 
zatvoru, jedinom za žene u Srbiji, 


postoji samo kurs opismenjavanja, a 
ne i osnovnoškolsko i srednjoškolsko 
obrazovanje. Trećina osuđenica ne 
ide na ginekološke preglede, a još 
veći broj ni kod stomatologa. Kao 
problem izdvaja se i to što se svake 
godine povećava broj povratnica u 
zatvor. 

NIŠ 

Ispred školske uprave u Nišu održan 
je protest zaposlenih u Prvoj niškoj 
gimnaziji „Stevan Sremac”, i škola 
„Вога Stanković” i „9. maj”. Predstav- 
nik niških gimnazija Vladimir Zla- 
tanović izjavio je da je protest or- 
ganizovan zbog nepoštovanja Plana 
razvoja obrazovanja u Srbiji do 2020. 
godine, koji je usvojila Vlada Srbije, a 
koji predviđa povećanje gimnazijskih 
đaka za 40%. U Nišu se konkursom 
za upis đaka u škole u novoj školskoj 
godini ukida po jedno odeljenje. 


“ŽIVE 0 N I K0JI S E B0RE.” (Viktor I g o ) 









Preporučujemo film 


ZAGREBIDUBUE k 

Prosvetni radnici 

kreću u štrajk! 


U školskoj 2013-2014. godini 
u prvi razred osnovnih škola 
biće upisano oko 1.500 učenika 
manje nego prošle godine, a broj 
upisnika u prvi razred srednje 
škole biće manji za oko 7.000 
učenika. To će prouzrokovati da 
veliki broj zaposlenih ostane bez 
časova ili dela norme časova. 
Veći broj sindikata prosvetnih 
radnika je predložilo da se ovaj 
problem reši smanjivanjem bro- 
ja učenika u odeljenjima (najvi- 
še 25 po odeljenju) i obaveznim 
srednj im obrazovanj em. Takođe, 
sindikati su zatražili i odlaganje 
promene sistema finansiranja 
po učeniku, koji će isto dovesti 
do novih smanjenja broja 
zaposlenih, do 2020 godine. 
Ministarstvo prosvete i država 
su, naravno, odbili sve zahteve 
sindikata, bahato nastavljajući 
svoju antiradničku politiku. 
Usled toga je doneta odluka 
o stupanju u štrajk. Štrajk 
će se odvijati u školama i 
predškolskim ustanovama, 

Daliste 
znali q 

...da se u Indiji, u kojoj živi polovina 
ukupnog broja gladnog stanovništva 
sveta, godišnje proizvede 50 milio- 
na tona žitarica viška? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


prekidom rada i okupljanjem 
zaposlenih u društvenim 
prostorijama i zbornicama 
škola. U tom smislu je i 
Unija sindikata prosvetnih 
radnika Srbije (USPRS) izdala 
saopštenje koje kaže: 

1. Dana 22. 5. 2013. godine 
članice USPRS-a će stupiti u 
jednosatni štrajk upozorenja 

- Škole neće raditi prvog časa 
u prvoj smeni i prvog časa u 
drugoj smeni; 

2. Dana 30. 5. 2013. godine 
članice USPRS-a će stupiti u 
jednosatni štrajk upozorenja 

- Škole neće raditi prvog časa 
u prvoj smeni i prvog časa u 
drugoj smeni; 

3. Dana 4. 6. 2013. godine 
članice USPRS-a će stupiti u 
jednodnevni štrajk upozorenja 

- Škole tada neće raditi uopšte, 
a prosvetni radnici će se okupiti 
ispred svojih školskih uprava. 

Važno je imati u vidu da nam 
prava neće biti poklonjena od 
vladajuće klase, već da se za 
svako od njih moramo izbori- 
ti štrajkovima, protestima i 
direktnim akcijama na uli- 
cama. Pozdravljamo najavu 
štrajka prosvetnih radnika i 
pozivamo sve da ovaj štrajk 
podrže, ali naglašavamo da je 
važno nastupati što borbeni- 
je i radikalnije. Jednosatni ili 
jednodnevni štrajkovi sami za 
sebe neće učiniti mnogo. Da 
bi borba zaista imala uspeha, 
potreban je generalni štrajk. 



TakenforaRide 119961 

Kako je Dženeral 
Motors uništio 
sistem javnog 
prevoza širom 
SAD? Prvo ras- 
turio razvijene 
tramvajske mre- 
že i zamenio ih 
autobusima, a 
zatim sa drugim proizvođačima 
automobila, autoopreme, građe- 
vinskim firmama itd. formirao 
najsnažniji lobi u Vašingtonu koji 
je progurao projekte izgradnje dži- 
novskih autoputeva koji su presekli 
naselja kroz koja su prošli, uništili 
gradska jezgra i zagadili vazduh ši- 
rom SAD. Uz to kvalitet prevoza sve 
vreme pada uprkos ogromnom nov- 
cu koji država nastavlja da usmerava 
za projekte automobilskog lobija. 


laJetee (1962) 



LA JETEE 


Poetičan naučno- 
fanstastični „го- 
man u slikama“ u 
celini napravljen 
od crno-belih fo- 
‘ CHRISMARKER tografija. Nakon 
nuklearnog rata 
naučnici ek- 
sperimentišu sa 
putovanjem kroz 
vreme. La Jetee je poslužio kao 
osnova i inspiracija za film Twelve 
Monkeys iz 1995. godine. 


lord OfWar (2065) 



LORD'WAR 


Film o velikom 
trgovcu oružjem 
koji se bogati od 
ratova i prodaje 
oružje svima koji 
imaju da plate. 
Monstruoznost 
poretka ogleda se 
u logici koja kaže: 
„Nas se ne tiče 
šta če oni raditi sa tim... a Rat je pre 
svega jako unosan biznis. 

Direktnu akciju možete nabaviti na sledećm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

AKTUELNO 


Studenti prekinuli 
neofašističku tribinu 


Grupa studenata je u ponede- 
ljak uveče na Filozofskom fa- 
kultetu u Beogradu prekinula 
antidemokratsku tribinu ,,De- 
mokratija - mit i stvarnost” u 
organizaciji tzv. „Studenti za 
slobodu” i grupe neofašista koji 
sebe nazivaju Liberalni centar 
„Katalaksija”. Ovi liberalni fun- 
damentalisti javnosti su poznati 
po svojim prokapitalističkim, fi- 
lofašističkim stavovima, kojima 
se pravdaju i podržavaju zločini 
tranzicije i privatizacije, a kao svetli 
uzori u političkoj praksi veličaju se 
Augusto Pinoče, Margaret Tačer 
i Draža Mihailovič. Ekonomski 


program koji ovi ljudi propagiraju 
se sastoji od ideje da je potrebno 
privatizovati apsolutno sve, uz to 
podržavajući najreakcionarnije i 
najbrutalnije režime, ukoliko je 
to potrebno za održavanje takvog 
sistema. 

Grupa studenata antifašista uš-la 
je na početku tribine u salu 105, 
i uz uzvike „С1А, NATO, napolje 
Filozofskog”, „Bando bur- 


žujska”, „Fašisti napolje!” i dr., 
primorala organizatore tribine 
da je raspuste. Organizatori 
ove neuspele tribine su nešto 
kasnije održali petominutni skup 
ispred Filozofskog fakulteta, po- 
kušavajući da prikriju fijasko koji 
su doživeli. 

Studenti su još jednom pokazali 
da za one koje zagovaraju po- 
stojeći sistem eksploatacije u 
kome se obrazovanje, kao i sve 
ostalo, tretira kao roba nema 
mesta na fakultetima. Ovakvim 
organizacijama ostaje jedino 
da svoje skupove u budućnosti 
održavaju u privatnoj režiji. 


ZNANJE NIJE ROBA 


OBRAZOVANJE NIJE NA PRODAJU 


ZAHTEVAMO: 


MOMENTALNU OBUSTAV 
POVEĆANJA ŠKOLARINA 


16. MAJ. 16h, REKTORAT 


STUDENTSKO PROLECE 2013. 


Studentl Filozof skog 
priključujuseprotestu 

Studenti Filozofskog fakulteta 
u Beogradu na Plenumu koji 
je, i pored pokušaja uprave 
fakulteta da ga zabrani, održan 
14.05.2013. godine, doneli su 
jednoglasnu odluku o uče- 
stovanju na protestu koji će se 
održati 16.05.2013. godine sa 
početkom u 16h ispred zgrade 
Rektorata BU (Studentski trg 
br.l). 

Podsećamo, protest je orga- 
nizovan od strane progresivnih 
studenata, okupljenih u ad-hoc 
inicijativi „Studentsko proleće 
2013” zbog najave Rektorata 
Univerziteta u Beogradu da će 
od iduće akademske godine 
školarine povećati u proseku za 
12%. Studenti će takođe tražiti 
solidarnu podršku profesora 
u borbi za besplatno, javno 
finansirano obrazovanje. 


















Sindikati u Zagrebačkom električnom tramvaju 
najavljuju štrajk za nedelju jer već godinu dana 
Zagrebački holding ne isplaćuje na vreme plate 
i ne poštuje druga materijalna prava predviđena 
kolektivnim ugovorom. 

Juče je dvosatni štrajk organizovao Sindikat 
mašinovođa Hrvatske u HŽ Cargu, a istovremeno 
je i Sindikat željezničara Hrvatske održao protest 
na Markovom trgu u Zagrebu. Mašinovođe su 
nameravali da zaustave vozove u putničkom sa- 
obraćaju, ali su od toga morali da odustanu jer 
sud, na zahtev Uprave HŽ Putničkog prometa, nije 
dozvolio štrajk, jer je proces izmirenja potraživa- 
nja navodno još uvek u toku. Ipak, predsednik 
Sindikata mašinovođa Nenad Mrgan najavio je 
štrajk mašinovođa u putničkom saobraćaju za 
subotu, 18. maja, od 10 do 16 sati. Sindikat or- 
ganizuje te štrajkove upozorenja zbog, kako kažu, 
katastrofalnog stanja u HŽ Cargu i HŽ Putničkom 
prevozu. 

Čelnici 15 sindikata javnih i državnih službi najavili 
su da će od 15. do 17. maja sprovesti referendum 
među članstvom o spremnosti za učešće u daljnjim 
akcijama ako im vlada ne ispuni zahteve. Među 
delatnostima koje okupljaju ti sindikati, a koje će na 
referendumu odlučivati o mogućoj blokadi celog 
javnog i državnog sistema kako bi naterale vladu 
da promeni politiku ili odstupi, su prosveta i nau- 


ka, zdravstvo - medicinske sestre, poreska uprava 
- carina, državna uprava - policija, vojska, vojni 
službenici, sindikat kulture i zavod za penziono 
osiguranje. 

Beli štrajk u Croatia Airlinesu 

Ni nakon dva dana pregovaranja sindikata i uprave 
nije postignut dogovor u Croatia Airlinesu: piloti i 
stjuardese i dalje su u štrajku. Oni traže zadržavanje 
prava iz prošlogodišnjeg kolektivnog ugovora. Mario 
Iveković, predsednik Novog sindikata, pozvao je i 
ostale sindikate da se solidarišu s kolegama iz Croatia 
Airlinesa, i da takođe uđu u štrajk. „Ovo je borba za 
radnička prava”, poručuje Iveković. Čini se da će se 
stjuardesama i pilotima u štrajku pridružiti i pojedini 
zaposleni iz Zagrebačkog holdinga. Sindikati traže da 
u Kolektivni ugovor uđe odredba koja će štititi plate 
radnika od dodatnog smanjivanja, da se razmotri 
odluka uprave o broju radnika koje namerava da 
otpusti (27 odsto zaposlenih). Predsednik uprave 
Croatia Airlinesa Krešimir Kučko (inače prijatelj iz 
detinjstva premijera Milanovića) cinično tvrdi da 
piloti rade manje od konkurencije, a imaju veće pla- 
te. „Produktivnost kabinskog osoblja i pilota je 15 
posto niža od ostalih u Europi”, tvrdi ovaj razbojnik. 
Pre nešto više od nedelju dana objavljena je informaci- 
ja da 42 stjuardese i stjuarta Croatia Airlinesa otišlo na 
bolovanje. Uprava hrvatske državne aviokompanije 


je odmah reagovala optuživši radnike za sprovođenje 
belog štrajka i počela sa otpuštanjem svih radnika koji 
su prijavili bolovanje. Radnici su odgovorili štrajkom 
koji je počeo 14. maja. 

Stjuardesa, koja je želela da ostane anonimna, izjavi- 
la je da radnici u C.A. rade pod sve težim uslovima, 
a iz godine u godinu dobijaju sve manju platu. Ona 
i njene koleginice nemaju uobičajeno radno vreme. 
Rasporede letova dobijaju unapred, tako da im radno 
vreme varira. Nekoliko dana budu slobodni, a onda 
im zapadne da rade pet dana od 12 sati dnevno, 
pri čemu im se satnica obračunava samo kad su 
motori upaljeni. Većina njih stalno rade pod jakom 
prehladom jer klima i grejni uređaji u dotrajalim 
avionima ne funkcionišu. 

„Tretiraju nas kao da ničemu ne služimo, ali nas 
prema propisima mora biti. Verovatno bi bili naj- 
sretniji da nas mogu ukinuti”, zaključuje ona. 

U Ruandi nastradalo šestoro radnika 
na gradilištu 

14. maj. Prilikom urušavanja zgrade u severoistočnoj 
Ruandi poginulo je šestoro građevinskih radnika, 
a više od 30 radnika je povređeno. Operacija 
spasavanja završena je dan posle nesreće. Zgrada koja 
se srušila bila je u izgradnji i nalazila se uz put u gradu 
Njagatare, na oko 100 kilometara severoistočno od 
glavnog grada Kigali. 


Centar za liberterske studije predstavlja: 

Bojan Pandža: Abraksasov 
vodič niz dokumentarni film 


Drugo, prošireno izdanje knjige koja nadahnjuje 
svojom brutalnom iskrenošću i silazi u najmračnije 
ponore ljudske psihe u potrazi za izvorima zla. Autor 
svojim konstatacijama ogoljuje sebe pružajući nam 
emotivni rolerkoster kroz tunele inspiracije, bacajući 
usput svetlo na svoje personalne frustracije i lomove. 




DVOJE RADNIKA SE VODE KAO NESTALI A SEDMORO JE POGINULO NAKON STO 
JE 7 . MAJA TERETNI BROD UDARIO U KONTROLNI TORANJ U LUCI U ĐENOVI 

Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 




























